Vermiste meisie dalk by familie | Maroela Media
"Sy word steeds gesoek en die polisie het hul soektog na haar drasties verskerp," het Michelle Peach, 'n senior maatskaplike werker van die SAVF Rethabile-kinder-en-jeugsorgsentrum, Donderdag aan Maroela Media gesê.
"Ons het goeie rede om te glo sy is by familie. Sekere familielede mag egter nie in kontak met haar wees nie. Die polisie is besig om alle leidrade op te volg. Ons het egter nog alle moontlike hulp van die publiek nodig om die polisie in hul ondersoek by te staan. Ons is bekommerd oor haar en moet haar gou en veilig opspoor."
Maroela Media het gister berig Klara is Vrydag deur 'n man by Laerskool Unie, waar sy skoolgegaan het, opgelaai. Sy ken glo die man. Sy het sportdrag van die skool aangehad toe sy die laaste keer gesien is. Klara het donkerbruin hare, donkergroen oë, weeg 28 kg en is 1,4 m lank.
Klara is verlede jaar deur die kinderhof in die SAVF se sorg geplaas hangende die uitkoms van 'n finale aanbeveling van dié hof.
Die SAVF het die saak by die polisie aanhangig gemaak nadat dit aan die lig gekom het dat sy moontlik ontvoer is. Hoewel inligting oor kinders in sulke gevalle in terme van die Kinderwet nie in die media bekendgemaak mag word nie, het die SAVF 'n hofbevel by die kinderhof bekom om inligting oor haar te versprei in 'n poging om haar so gou as moontlik op te spoor.
Peach het gesê sy is vermoedelik in die Coligny-, Christiana-, Klerksdorp- of Hartbeesfontein-omgewing.
Mense wat weet waar Klara is of wat haar sien, word versoek om ao. Disipi van die Klerksdorp-polisie se gesins-en-kindereenheid te bel by 018 464 5385 of 082 568 6909 of die Pink Ladies by 072 214 7439.
Hoe jammer dat die kind in die middel van 'n drama moet staan.
Ai tog die arme kind. Moet sy nou in die middle wees van familie dramas. Sy is nou juis uit die sorg van haar ouers gehaal en wie weet nou in watter omstandighede sy nou moet wees.
Familie of nie…. as hul n gevaar inhou vir Samantha… is dit van uiters belang dat sy gou opgespoor moet word"' Wie ook al Samantha opgelaai het daai dag… ASB"' sorg dat sy veilig terug besorg word…. moet nie die reg in jul eie hande probeer neem… dit gaan net vir jul nog meer moeilikheid veroorsaak. Samantha… Ek bid dat jy geen leed aangedoen sal word… en veilig terug sal keer na jou tuiste waar jy hoort.